Diari Oficial de la Generalitat Valenciana


Sumari del DOGV 9489, del 14-12-2022 (2022/11123)

RESOLUCIÓ d'1 de desembre de 2022 de la Presidència de la Generalitat, per la qual es dona publicitat de l'acord adoptat pel Ple de l'Ajuntament d'Elda en sessió celebrada el dia 10 de març de 2021 pel qual se suprimeix el lloc de vicesecretari.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9489

Data del DOGV
:   14-12-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/11680


Data del document
:   01-12-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ d'1 de desembre de 2022 de la Presidència de la Generalitat, per la qual es dona publicitat de l'acord adoptat pel Ple de l'Ajuntament d'Elda en sessió celebrada el dia 10 de març de 2021 pel qual se suprimeix el lloc de vicesecretari. [2022/11462]  
El Ple de l'Ajuntament d'Elda, en sessió celebrada el dia 10 de març de 2021, va acordar la modificació de la Relació de llocs de treball, i de la plantilla de personal, comprensiva de tots els llocs de treball reservats a funcionaris, personal laboral i resta de personal.  
  
En aquesta modificació s'inclou l'amortització del lloc de vicesecretari, entre altres llocs, i li creació d'una sèrie de llocs nous, amb l'objectiu de contribuir a la consecució de l'eficàcia en la prestació dels serveis i de l'eficiència en la utilització dels recursos econòmics disponibles mitjançant la dimensió adequada dels seus efectius, la seua millor distribució, formació, promoció professional i mobilitat. Aquestes modificacions van ser negociades en el si de la taula general de negociació celebrada el 18 de desembre de 2020. i aquest acord va ser objecte de publicació en el Butlletí Oficial de la Província d'Alacant número 64, de 7 d'abril de 2021.  
Per Resolució d'Alcaldia de 6 d'agost de 2020 es va acceptar la sol·licitud de jubilació voluntària anticipada de data 1 de juny de 2020 de José Marcelo Ricoy Reg, que ocupava aquest lloc a amortitzar, sent el seu últim dia de treball el 31 d'agost de 2020.  
Vistos els antecedents indicats, i en virtut del que es disposa en l'article 15 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, així com en l'article 3 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, vigent en el moment d'iniciar-se l'expedient, i de conformitat amb la Resolució de 17 de febrer de 2022, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 21.02.2022) resolc:  
Donar publicitat de l'acord adoptat pel Ple de l'Ajuntament d'Elda en sessió celebrada el dia 10 de març de 2021 pel qual se suprimeix el lloc de vicesecretari.  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant el Jutjat contenciós administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 1 de desembre de 2022 € El president de la Generalitat, p. d. (R 17.02.2022, DOGV 21.02.2022), la secretaria autonòmica de Cohesió Territorial i Polítiques contra el Despoblament: Elena Cebrián Calvo.